cyanic-selkie/wikianc huggingface dataset:
মিজানুর রহমান কাজী
রাজনৈতিক কর্মজীবন
ডঃ কাজী ২০১৩ সালের মেঘালয় বিধানসভা নির্বাচনে রাজাবালা আসনের জন্য ইউনাইটেড ডেমোক্রেটিক পার্টির প্রার্থী হিসাবে প্রতিদ্বন্দ্বিতা করেছিলেন কিন্তু ব্যর্থ হন। ২০১৮ সালের মেঘালয় বিধানসভা নির্বাচনে, তিনি ন্যাশনাল পিপলস পার্টি হিসাবে প্রতিদ্বন্দ্বিতা করেছিলেন কিন্তু নির্বাচিত হননি। তিনি ২০২৩ সালের মেঘালয় বিধানসভা নির্বাচনের জন্য সর্বভারতীয় তৃণমূল কংগ্রেসে যোগদান করেন যেখানে তিনি ১০ ভোটে এনপিপি-এর চারবারের বিধায়ক আবদুস সালেহকে পরাজিত করে সফলভাবে নির্বাচিত হন।
নাড়ির স্পন্দন
চিকিৎসা বিজ্ঞানে, নাড়ির স্পন্দন বলতে প্রশিক্ষিত আঙ্গুল দ্বারা হৃৎচক্রের সময় অনুভূত ধমনীগাত্রের চাপের তারতম্যকে বুঝায়। শরীরপৃষ্ঠে যেসব স্থানে ধমনীর সংকোচনকে অনুভব করা যায় সেখানেই নাড়ির স্পন্দন পাওয়া যায়। যেমন ঘাড়ে (ক্যারোটিড ধমনী ), কব্জি (রেডিয়াল ধমনী ), কুঁচকিতে (ফিমোরাল ধমনী ), হাঁটুর পিছনে (পপলিটিয়াল ধমনী ), গোড়ালি সন্ধির কাছে (পোস্টেরিয়র টিবিয়াল ধমনী ), এবং পায়ে (ডর্সালিস পেডিস ধমনী )। নাড়ির স্পন্দন,(বা প্রতি মিনিটে ধমনী নাড়ির গণনা) হৃদস্পন্দন পরিমাপের সমতুল্য। হৃদস্পন্দন শ্রবণের জন্য স্টেথোস্কোপ ব্যবহার করা হয়। তাই এক মিনিটের জন্য গণনাকৃত হৃদস্পন্দনকে সার্বিকভাবে নাড়ির স্পন্দন বলা যায়। রেডিয়াল ধমনির নাড়ির স্পন্দন সাধারণত তিনটি আঙুল ব্যবহার করে পরিমাপ করা হয়। আঙুলগুলো হলো :তর্জনী, মধ্যমা এবং অনামিকা আঙুৃল। নাড়ির স্পন্দনের অধ্যয়ন স্ফিগমোলজি নামে পরিচিত।
শারীরতত্ত্ব
থাম্ব| রেডিয়াল ধমনীতে নাড়ির স্পন্দন দেখা হচ্ছে থাম্ব| নাড়ির স্পন্দনের জন্য প্রস্তাবিত পয়েন্ট ক্লডিয়াস গ্যালেন হলো সর্বপ্রথম শারীরতত্ত্ববিদ যিনি নাড়ির স্পন্দন বর্ণনা করেছিলেন। নাড়ি হল প্রশিক্ষিত পর্যবেক্ষকের কাছে সিস্টোলিক রক্তচাপ নির্ধারণের সমীচীন একটি স্পর্শগ্রাহ্য পদ্ধতি। ডায়াস্টোলিক রক্তচাপ স্পন্দনযোগ্য নয় এবং হৃদস্পন্দনের মধ্যে ঘটে যাওয়া স্পর্শগ্রাহ্য পদ্ধতির দ্বারা পর্যবেক্ষণ করা যায় না।
হার
বিশ্রামের সময় প্রতি মিনিটে স্বাভাবিক নাড়ির স্পন্দনের হার দেখানো হলো (বিপিএম): হৃৎপিণ্ডের সামগ্রিক স্বাস্থ্য পরীক্ষা করতে নাড়ির স্পন্দন ব্যবহার করা যেতে পারে। নাড়ির স্পন্দন কমে যাওয়া বা ব্র্যাডিকার্ডিয়া বিপজ্জনক হতে পারে। বিপজ্জনক ধীর হৃদস্পন্দনের লক্ষণের মধ্যে রয়েছে দুর্বলতা, শক্তি হ্রাস এবং অজ্ঞান হয়ে যাওয়া।
সাধারণ স্থান
নাড়ির স্পন্দন পরীক্ষা করার স্থানগুলোকে কেন্দ্রীয় এবং প্রান্তীয় এই দুই ভাগে ভাগ করা যেতে পারে। কেন্দ্রীয় নাড়ির স্পন্দনের মধ্যে রয়েছে ক্যারোটিড, ফিমোরাল এবং ব্র্যাকিয়াল নাড়ির স্পন্দন।
ঊর্দ্ধবাহুতে
থাম্ব|ঊর্ধ্ববাহুতে নাড়ির স্পন্দনের জন্য ধমনী
ইতিহাস
নাড়ির স্পন্দন নির্ভুলভাবে পরিমাপ করা প্রথম ব্যক্তি ছিলেন সান্তোরিও। যিনিপালসিলোজিয়ামআবিষ্কার করেছিলেন। পালসিলোজিয়াম হলো সরল দোলকের একটি রূপ। পরবর্তীতে গ্যালিলিও গ্যালিলেই এর বিকাশ সাধন করেছিলেন। এক শতাব্দী পরে অন্য একজন চিকিৎসক, ডি ল্যাক্রোইক্স, কার্ডিয়াক ফাংশন পরীক্ষা করার জন্য পালসিলোজিয়াম ব্যবহার করেন।
কেন্দ্রীয় ইন্দো-আর্য ভাষাসমূহ
কেন্দ্রীয় ইন্দো-আর্য ভাষাসমূহ বা হিন্দি ভাষাসমূহ হল উত্তর ভারত ও মধ্য ভারত জুড়ে পরস্পর সম্পর্কিত কথ্য ভাষার বৈচিত্র্যগুলির একটি দল। এই ভাষা বৈচিত্র্যগুলি ইন্দো-আর্য ভাষা পরিবারের কেন্দ্রীয় অংশ গঠন করে, অপর দিকে ইন্দো-আর্য ভাষা পরিবার নিজেই ইন্দো-ইউরোপীয় ভাষা পরিবারের একটি অংশ। এগুলি ঐতিহাসিকভাবে একটি ঔপভাষিক ধারাবাহিকতা তৈরি করে, যা মধ্য প্রাকৃত থেকে এসেছে। হিন্দি বলয়ে অবস্থিত, কেন্দ্রীয় অঞ্চলে উত্তর ভারতের লিঙ্গুয়া ফ্রাঙ্কা হিন্দুস্তানি ভাষার কৌরবি (দিল্লি) উপভাষা (কয়েকটি 'খারিবোলি' নামে পরিচিত) অন্তর্ভুক্ত রয়েছে, যা আধুনিক প্রতিম হিন্দি ও আধুনিক প্রতিম উর্দু সাহিত্যের ভিত্তি। ইন্দো-আর্য ভাষা পরিবারের ক্ষেত্রে, এই ভাষা গোষ্ঠীর সুসংগততা শ্রেণীবিভাগের উপর নির্ভর করে; এখানে শুধুমাত্র পূর্ব ও পশ্চিম হিন্দিকে বিবেচনা করা হবে।
ভাষাসমূহ
যদি যথাযথ হিন্দির উপভাষাবিদ্যা মধ্যে ঐকমত্য বিবেচনা করা যায়, তা হল এটি উপভাষার দুটি দলে বিভক্ত হতে পারে: পশ্চিমাঞ্চলীয় হিন্দি ও পূর্বাঞ্চলীয় হিন্দি। পশ্চিমাঞ্চলীয় হিন্দি শৌরসেনী প্রাকৃতের অপভ্রংশ রূপ থেকে, পূর্বাঞ্চলীয় হিন্দি অর্ধমাগধি প্রাকৃত থেকে উদ্ভূত হয়েছিল।
এই বিশ্লেষণে সাংস্কৃতিক কারণে কখনও কখনও হিন্দির জন্য দাবি করা বিহারি, রাজস্থানী ও পাহাড়ি-এর মতো বিভিন্ন প্রকারকে বাদ দেওয়া হয়েছে।
১৯৮৬ ফিফা বিশ্বকাপ
থাম্ব| thumbnail|পিকে, ১৯৮৬ ফিফা বিশ্বকাপের অফিসিয়াল মাসকট। ১৯৮৬ ফিফা বিশ্বকাপ (1986 FIFA World Cup) হল ফিফা বিশ্বকাপের ১৩তম আসর যা মেক্সিকোতে অনুষ্ঠিত হয়। এই প্রতিযোগিতা অনুষ্ঠিত হয় ১৯৮৬ সালের ৩১ মে থেকে ২৯ জুন পর্যন্ত। এতে অংশগ্রহণ করে ২৪টি দেশ। প্রকৃতপক্ষে, বিশ্বকাপের এই আসর আয়োজনের জন্য কলম্বিয়াকে নির্বাচিত করেছিল ফিফা, কিন্তু অর্থনৈতিক কারণে ১৯৮২ সালে তারা তা প্রত্যাহার করে নেয়। ১৯৮৩ সালের মে মাসে নতুন আয়োজক হিসেবে মেক্সিকোকে নির্বাচিত করা হয়।
বিশ্বকাপের এই আসরের শিরোপাধারী দল হল আর্জেন্টিনা (দ্বিতীয় শিরোপা)। দলের নেতৃত্ব দেন দিয়েগো মারাদোনা, যিনি একই কোয়ার্টার-ফাইনালে ইংল্যান্ডের বিপক্ষে কুখ্যাত “হ্যান্ড অফ গড” এবং “শতাব্দীর সেরা গোল” হিসেবে নির্বাচিত গোল দুইটি করেন। পুরো প্রতিযোগিতায় তিনি করেন পাঁচ গোল এবং সতীর্থদের দিয়ে করান আরও পাঁচটি গোল। ফাইনালে মেক্সিকো সিটির ইস্তাদিও অ্যাজতেকায় পশ্চিম জার্মানিকে ৩–২ গোলে হারায় আর্জেন্টিনা। পুরো প্রতিযোগিতায় মোট দর্শক উপস্থিতি ছিল ২,৩৯৩,০৩১, গড় হিসেবে প্রতি খেলায় ৪৬,০১৯।
এই প্রতিযোগিতার ধরন ১৯৮২-এর চেয়ে ভিন্ন ছিল। দ্বিতীয় পর্বে গ্রুপের পরিবর্তে নক-আউট পদ্ধতি চালু ছিল। অংশগ্রহণকারী ২৪টি দলকে চারটি করে ছয়টি গ্রুপে ভাগ করা হয়েছিল (এ থেকে এফ)। প্রতিটি গ্রুপের শীর্ষ দুই দল এবং ছয়টি গ্রুপ হতে তৃতীয় স্থানে থাকা চারটি শীর্ষ দল দ্বিতীয় পর্বের টিকিট পায়। এটিই ছিল শেষ বিশ্বকাপ যেখানে একই মহাদেশের দলগুলোকে সম্পূর্ণরূপে আলাদা না করে প্রথম পর্বের ড্র অনুষ্ঠিত হয়। এই প্রতিযোগিতার পর নতুন নিয়মের অধীনে বিশ্বকাপের প্রতিটি গ্রুপে দুইটি বা তিনটি করে ইউরোপীয় দল বিদ্যমান থাকে। ১৯৮৬ বিশ্বকাপে, গ্রুপ বি-তে শুধুমাত্র একটি ইউরোপীয় দল ছিল (বেলজিয়াম)।
আয়োজক নির্বাচন
১৯৭৪ সালের জুনে আয়োজক হিসেবে কলম্বিয়াকে নির্বাচিত করে ফিফা। তবে কলম্বিয়ান কর্তৃপক্ষ ১৯৮২ সালে জানায় যে অর্থনৈতিক কারণে ফিফার শর্তাবলীর অধীনে তারা বিশ্বকাপ আয়োজনে অপারগ। তাই ১৯৮৩ সালের ২০ মে, নতুন আয়োজক হিসেবে মেক্সিকোকে নির্বাচিত করে ফিফা। ফলে প্রথম জাতি হিসেবে দুইবার ফিফা বিশ্বকাপ আয়োজনের সুযোগ লাভ করে তারা। ১৯৮৫ সালে বিশ্বকাপ শুরুর আট মাস আগে মেক্সিকোতে একটি তীব্র ভূমিকম্প আঘাত হানে। ফলে মেক্সিকোর বিশ্বকাপ আয়োজনের সামর্থ্য সন্দেহের মুখে পড়ে। কিন্তু স্টেডিয়ামগুলোর কোনো প্রকার ক্ষতি না হওয়ায় তারা প্রস্তুতি চালিয়ে যায়।
যোগ্যতা
thumb|305px|{{legend|#000cff|বিশ্বকাপে অংশগ্রহনকারী দেশ}} {{legend|#ffb400|বিশ্বকাপে অংশগ্রহনে ব্যর্থ দেশ}} {{legend|black|বিশ্বকাপে অংশগ্রহন করেনি এমন দেশ}} {{legend|#ababab|ফিফার সদস্য নয় এমন দেশ}} তিনটি দেশ প্রথমবারের মত বিশ্বকাপে অংশগ্রহণ করে: কানাডা, ডেনমার্ক এবং ইরাক। হন্ডুরাসের বিপক্ষে ২–১ গোলে জয় লাভ করে কানাডা তাদের বিশ্বকাপে অংশগ্রহণ নিশ্চিত করে। ইরান–ইরাক যুদ্ধের কারণে ইরাক তাদের প্রত্যেকটি হোম ম্যাচ নিরপেক্ষ মাঠে খেলে। ১৯৫৪ সালের পর প্রথমবারের মত এবার অংশগ্রহণ করে দক্ষিণ কোরিয়া, প্যারাগুয়ে ১৯৫৮ সালের এবং পর্তুগাল ১৯৬৬ সালের পর প্রথমবারের মত অংশগ্রহণ করে। ২০১০ অনুসারে, এই শেষবারের মত হাঙ্গেরি, কানাডা, ইরাক এবং উত্তর আয়ারল্যান্ড বিশ্বকাপের মূল পর্বে অংশগ্রহণ করে।
মাঠসমূহ
এগারটি শহরে প্রতিযোগিতা অনুষ্ঠিত হয়।
ফলসমূহ
thumb|300px{{legend|#2b42a3|চ্যাম্পিয়ন}}{{legend|#34c0be|রানার-আপ}}{{legend|#269c5a|তৃতীয় স্থান}}{{legend|#81c846|চতুর্থ স্থান}}{{legend|#e4e454|কোয়ার্টার-ফাইনাল}}{{legend|#f4d4ac|রাউন্ড অফ ১৬}}{{legend|#b94954|গ্রুপ পর্ব}}
তৃতীয় স্থানে থাকা দলগুলোর তালিকা
১৯৯৪ বিশ্বকাপ থেকে, বিজয়ী দলগুলোকে দুই পয়েন্টের পরিবর্তে তিন পয়েন্ট করে দেওয়া শুরু হয়। এই নিয়ম হলে হাঙ্গেরি বুলগেরিয়ার উপরে অবস্থান করত এবং উরুগুয়ে প্রতিযোগিতা থেকে বাদ পড়ে যেত।
পুরস্কারসমূহ
সূত্র:
প্রাচীন গ্রিক জ্যোতির্বিজ্ঞান
প্রাচীন গ্রিক জ্যোতির্বিদ্যা হল পুরাকালীন গ্রিক ভাষায় লিখিত জ্যোতির্বৈজ্ঞানিক শাস্ত্র। গ্রিক জ্যোতির্বিদ্যা প্রাচীন গ্রীক, হেলেনীয়, গ্রেকো-রোমান এবং উত্তর-পুরাকালীন যুগ ধারণ করে। উল্লেখ্য, এই শাস্ত্রের বিস্তার শুধু গ্রীস রাষ্ট্র বা গ্রিক জাতিতে সীমিত নয়, কারণ আলেকজান্ডারের রাজ্যবিস্তারের মাধ্যমে সমগ্র হেলেনীয় বিশ্বে গ্রিক ভাষা বিদ্যাচর্চার মাধ্যম হিসেবে প্রতিষ্ঠিত হয়েছিল এবং এসব অঞ্চলের বিদ্যার্থীরা গ্রিক বিদ্যাচর্চায় যুক্ত হয়েছিলেন। গ্রিক জ্যোতির্বিদ্যার এই পর্যায় হেলেনীয় জ্যোতির্বিদ্যা নামেও পরিচিত, এবং প্রাক-হেলেনীয় পর্যায়কে বলা হয় ক্লাসিকাল গ্রিক জ্যোতির্বিদ্যা। হেলেনীয় এবং রোমান যুগে গ্রিক এবং অ-গ্রিক জ্যোতির্বিদগণের অনেকেই টলেমীয় মিশরে আলেকজান্দ্রিয়ার গ্রন্থাগার এবং আলেকজান্দ্রিয়ার মিউজিয়নে কর্মরত ছিলেন।
ইতিহাসবেত্তাদের মতে গ্রিক এবং হেলেনীয় জ্যোতির্বিদদের হাতে জ্যোতির্বিজ্ঞানের বিকাশ, জ্যোতির্বিজ্ঞানের ইতিহাসের একটি গুরুতর পর্যায়। গ্রিক জ্যোতির্বিদ্যার প্রধান বৈশিষ্ট্য ছিল মহাকাশীয় ঘটনাবলীর জন্য একটি বাস্তবিক, যুক্তিসঙ্গত ব্যাখ্যার অন্বেষণ করা। উত্তর গোলার্ধের অধিকাংশ নক্ষত্রমণ্ডলীর গঠন গ্রিক জ্যোতির্বিদ্যা থেকেই উদ্ভূত, এমনকি বেশিরভাগ সৌরজাগতিক গ্রহের নাম, এবং বেশ কিছু নক্ষত্র এবং গ্রহাণুর নামও। গ্রিক জ্যোতির্বিদগণ মিশরীয় এবং ব্যাবিলনীয় জ্যোতির্বিদ্যা দ্বারা প্রভাবিত হয়েছিলেন। অপরপক্ষে গ্রিক জ্যোতির্বিদ্যার প্রভাব লক্ষ্য করা যায় ভারতীয়, আরব-ইসলামিক এবং পশ্চিম-ইউরোপীয় জ্যোতির্বিজ্ঞান চর্চায়।
পৌরাণিক গ্রিক জ্যোতির্বিদ্যা
গ্রিক সাহিত্যের সর্বপ্রাচীন নিদর্শন হোমার এব হেসিয়দ এর লেখায় বাস্তব নক্ষত্র এবং নক্ষত্রপুঞ্জের প্রসঙ্গ পাওয়া যায়। ইলিয়াড এবং ওডিসি-তে হোমার সূর্যগ্রহণ সহ একাধিক মহাকাশীয় ঘটনা বিবরণ করেছেন, এমনকি এদের মাধ্যমে কাহিনীগুলোর আনুমানিক সময়কালও নির্ণয় করা সম্ভব যেতে পারে।
ইলিয়াড এবং ওডিসি-তে নিম্নলিখিত মহাকাশীয় বস্তুর কথা পাওয়া গেছে:
হেসিয়দ (৭ম শতক) তাঁর দিবস ও কর্ম কাব্যিক দিনপঞ্জিতে স্বাতি তারকা অন্তর্ভূক্ত করেছিলেন। হোমার কিংবা হেসিয়দ কেউই বৈজ্ঞানিক গবেষক ছিলেন না; মহাজাগতিক গঠন সম্পর্কে তাঁদের একটি প্রাথমিক ধারণা ছিল: পৃথিবীর গঠন সমতল এবং তা অকিয়ানোস মহানদে বেষ্টিত, তারাগুলো মহানদ থেকে জেগে ওঠে ও পুনরায় ডুবে যায় এবং কিছু তারা সর্বদা বিদ্যমান থাকে, এবং বছরের নির্দিষ্ট সময় নির্দিষ্ট কিছু তারা সূর্যোদয় ও সূর্যাস্তকালে ওঠে বা নিমজ্জিত হয়।
খ্রীষ্টপূর্ব ৬ষ্ঠ এবং ৭ম শতকে প্রাক-সক্রেতীয় দর্শন থেকেই মহাবিশ্ব নিয়ে আলোচনার প্রচলিত ছিল। আনাক্সিমান্দ্রোস (আনুমানিক খ্রী.পূ. ৬১০–খ্রী.পূ. ৫৪৬) মহাবিশ্বের কেন্দ্রে অগ্নিচক্রব্যুহ বেষ্টিত চক্রাকার পৃথিবীর বর্ণনা করেন। ফিলোলাউস (আনুমানিক খ্রী.পূ. ৪৮০–খ্রী.পূ. ৪০৫) এর মহাবিশ্বের বর্ণনা অনুযায়ী তারকারাজি, গ্রহমণ্ডলী, সূর্য, চাঁদ, পৃথিবী, এবং একটি প্রতি-পৃথিবী (অ্যান্টিক্‌থন)—সর্বমোট দশটি বস্তু—একটি কেন্দ্রীয় অগ্নির চারপাশে ঘূর্ণায়মান। এধরনের বর্ণনা থেকে জানা যায়, যে প্রাচীন গ্রিকরা পৃথিবী ছাড়াও অন্যান্য‌ গ্রহ সম্পর্কে অবগত ছিল এবং মহাবিশ্বের গঠন নিয়ে চিন্তা করত। এছাড়া খ্রীষ্টপূর্ব পঞ্চম শতকের অর্ফিকীয় ধারণায় মহাজাগতিক বস্ত এবং গঠনের আরও বিশদ আলোচনা রয়েছে। অর্ফিকীয় কাব্যে আশ্চর্যজনক উন্নত তথ্য নিহিত আছে, যেমন গোলাকার পৃথিবীর ধারণা, আহ্নিক গতি, সৌর আকর্ষণ (যদিও তা চৌম্বক আকর্ষণ হিসাবে ব্যাখ্যা করা হয়েছে) ইত্যাদি।
প্রারম্ভিক গ্রিক জ্যোতির্বিদ্যায় গ্রহসমূহ
"গ্রহ" শব্দটির ইংরেজি প্রতিশব্দ "planet", গ্রিক πλανήτης - planētēs থেকে আগত, যার অর্থ বিক্ষিপ্তভাবে পরিভ্রমনকারী। প্রাচীন জ্যোতির্বিদগণ আকাশে গ্রহগুলোকে কিছু নির্দিষ্ট আলোক হিসেবে দেখতে পান, এবং অন্যান্য তারার সাপেক্ষে এদের ইতস্তত ভ্রমণপথের জন্যই এরূপ নামকরণ করেছেন। রাতের আকাশে খালি চোখে পাঁচটি গ্রহ দেখা যায়, বুধ, শুক্র, মঙ্গল, বৃহস্পতি, এবং শনি, এদের গ্রিক নাম যথাক্রমে হার্মিজ, আফ্রোদিতি, আরিজ, জিউস এবং ক্রোনাস। কখনও কখনও জ্যোতিষশাস্ত্রের সূর্য এবং চন্দ্রকেও এই তালিকায যুক্ত করে মোট সাত সদস্য পূর্ণ করা হত। উল্লেখ্য, গ্রহসমূহ সূর্যের নিকটবর্তী অবস্থানে থাকলে খালি চোখে তাদের চিহ্নিত করা কষ্টসাধ্য (বিশেষত শুক্র গ্রহের জন্য এ সমস্যা প্রকট)। প্রথমদিকে গ্রিকরা ভোর এবং সন্ধ্যায় শুক্রের অবস্থানকে দুটি ভিন্ন বস্তু হিসেবে দেখত: সন্ধ্যার পশ্চিম আকাশে হেসপেরাস ("evening-star") এবং ভোরে পূর্বাকাশে ফসফরাস ("light-bringer")। তবে পরবর্তীতে আবিষ্কৃত হয় যে এরা একই গ্রহ; অনুমান করা হয় সম্ভবত পিথাগোরাস এ তথ্যের আবিষ্কর্তা।
ইউদোক্সীয় জ্যোতির্বিদ্যা
ক্লাসিকাল গ্রীসে জ্যোতির্বিদ্যা গণিতের শাখা হিসেবে গণ্য হত; জ্যোতির্বিদগণ মহাকাশীয় গতি ব্যাখ্যার জন্য জ্যামিতিক মডেল গঠনের চেষ্টা করতেন। এই ঐতিহ্য শুরু হয় পীথাগোরাসের শিষ্যদের মাধ্যমে। এঁরা জ্যোতির্বিদ্যাকে গণিতের চতুর্শিল্পের অন্তর্গত করেছিলেন: পাটীগণিত, জ্যামিতি, সঙ্গীত এবং জ্যোতির্বিদ্যা। এই চার বিদ্যার সমষ্টি কোয়াড্রিভিয়াম নামাঙ্কিত হয়।
পরবর্তীতে প্লেটো (খ্রী.পূ. ৪২৭-খ্রী.পূ. ৩৪৭) তাঁর দার্শনিক শিক্ষা রিপাবলিক এর ভিত্তিমূলে এই কোয়াড্রিভিয়াম অন্তর্গত করেছিলেন, যদিও তিনি দক্ষ গণিতজ্ঞ ছিলেন না। তিনি ইউদোক্সাস (আনুমানিক খ্রী.পূ. ৪১০–খ্রী.পূ. ৩৪৭ ) নামের এক তরুণ গণিতবিদকে পদ্ধতিগত গ্রিক জ্যোতির্বিদ্যার বিকাশে অনুপ্রাণিত করেন। আধুনিকযুগের বিজ্ঞান ইতিহাসবিদ ডেভিড লিন্ডবার্গের মতে: ""তাঁদের কাজের বৈশিষ্ট্যের মধ্যে আমরা দেখতে পাই: (১) নক্ষত্রমণ্ডল থেকে গ্রহমণ্ডলের দিকে চিন্তাধারা বদল, (২) মহাকাশীয় ঘটনাবলীর ব্যাখ্যার জন্য জ্যামিতিক মডেল, "দ্বি-গোলক মডেল", উদ্ভাবন, এবং (৩) জ্যোতির্বৈজ্ঞানিক পর্যবেক্ষণ ব্যাখ্যাকারী তত্ত্বসমূহের পরিচালনামূলক মানদণ্ড প্রতিষ্ঠা।""
দ্বি-গোলক মডেল হল পৃথিবীকেন্দ্রিক একটি বিশ্বতত্ত্ব, যা মহাবিশ্বকে দুটি অঞ্চলে ভাগ করেছে: কেন্দ্রে স্থিরাবস্থায় বিদ্যমান গোলাকার পৃথিবী, এবং একে বেষ্টন করে গোলাকার অন্তরীক্ষ অঞ্চল, যাতে রয়েছে একাধিক ঘূর্ণায়মান এথার গোলক।
প্লেটোর দুটি বই টাইমিয়াস এবং রিপাবলিক এ বিশ্বতত্ত্ব নিয়ে আলোচনা রয়েছে। সেখানে তিনি দ্বি-গোলক মডেলের বর্ণনা করে বলেছেন এতে আটটি গোলাকার বা চক্রাকার অঞ্চল রয়েছে যারা সাতটি গ্রহ এবং স্থির তারকাসমূহ ধারণ করে। রিপাবলিক-এ লিখিত "ইর পুরাণ" মতে, বিশ্বজগত "আবশ্যকতার মাকু" ("Spindle of Necessity") দ্বারা আবদ্ধ, এবং মৈরাই বা নিয়তিদেবী একে চরকা কাটাচ্ছেন।
ষষ্ঠ শতকে সিলসিয়াস্থ সিম্পলিকাসের বর্ণনা থেকে জানা যায়, প্লেটো আকাশে গ্রহগুলোর আপাত লক্ষহীণ চলাচল ব্যাখ্যা করার জন্য প্রস্তাব করেছিলেন যে পৃথিবীর গোলাকার এবং গ্রহসমূহ তার চারপাশে চক্রাকার পথে ভ্রমণশীল, (লয়েড ১৯৭০, পৃ. ৮৪), যা ছিল তৎকালের জন্য একটি অভুতপূর্ব ধারণা। ইউদোক্সাস প্লেটোর এ অনুমানকে শক্ত করার পরিকল্পনা করেন। তিনি প্রতিটি গ্রহের নিজস্ব চক্রাকার কক্ষপথ নির্ধারণ করেন। পরে গ্রহগুলোর ঘূর্ণনের বেগ এবং কক্ষপথের অক্ষের কৌণিক পরিবর্তন করে আকাশের গ্রহগুলোর বাস্তব যাত্রাপথের কাছাকাছি অবস্থায় উপনীত হতে সক্ষম হন।
ইউদোক্সাসের স্বলিখিত কোন রচনাই পাওয়া যায় নি, তবে তাঁর গতি সম্বন্ধে রচনাটির সারাংশ পাওয়া যায় এরিস্টটলের মেটাফিজিক্স ১২, ৮ পর্বে, এবং দি কায়লো হতে। অ্যারাস্টাস ইউদোক্সাসের কাজের ভিত্তি জ্যোতির্বিজ্ঞান বিষয়ে একটি কাব্য রচনা করেন। এছাড়া থিওডোসিয়াস এর লিখিত স্ফেয়ারিক্স গ্রন্থটিও ইউদোক্সাসের কার্যক্রম নির্ভর করে লিখিত বলে ধারণা করা হয়।
গ্রহপুঞ্জের মডেল এবং পর্যবেক্ষণমূলক জ্যোতির্বিজ্ঞান
ইউদোক্সাসের তত্ত্বে একাধিক গুরুতর ত্রুটি ছিল। তাঁর বিশ্বমডেলের মূলকথা হল, গ্রহসমূহ পৃথিবীকেন্দ্রিক একেকটি আনুক্রমিক গোলাকাকৃতির কক্ষপথে অবস্থিত। কিন্তু এই স্বীকার্যের সাপেক্ষে মডেলটি গ্রহসমূহের বাস্তব গতিপথ নিখুঁতভাবে বর্ণনা করতে পারতো না। তাছাড়া, গ্রহসমূহের আপাত দ্রুতি পরিবর্তনেরও কোন ব্যাখ্যা এ তত্ত্বে পাওয়া যায় না। এবং গ্রহসমূহের উজ্জ্বলতার পরিবর্তনের ব্যাখ্যাও তত্ত্বটিতে নেই। আউটোলাইকাস (আনু. খ্রী.পূ. ৩১০) এই ত্রুটিসমূহ প্রাচীনকালেই চিহ্নিত করে গেছেন। ক্যালিপ্পাস এই ত্রুটি নিরসনে কাজ করেছিলেন বলে ধারণা করা হয়।
খ্রীষ্টপূর্ব ২য় শতকে হিপ্পার্কাস গ্রিক জ্যোতির্বিজ্ঞানকে ব্যাবিলনীয় জ্যোতির্বিদ্যার অনুরূপ ত্রুটিহীন করতে সচেষ্ট হন। ব্যবিলনীয় জ্যোতির্বিদগণ গ্রহসূমহের গতিপথের অত্যন্ত নিখুঁত পূর্বাভাস দিতে সক্ষম ছিলেন। কোনভাবে হিপ্পার্কাস তাঁদের পর্যবেক্ষণ এবং পূর্বাভাসের তথ্য সংগ্রহ করেছিলেন। এই অর্জিত তথ্যেের সাহায্যে তিনি উন্নততর জ্যামিতিক বিশ্বতত্ত্ব গঠন করার চেষ্টা করেন। বিষুবীয় পর্যবেক্ষণের ভিত্তিতে সূর্যের জন্য একটি সরল উৎকেন্দ্রিক মডেল ব্যবহার করেন, যা সূর্যের গতিপরিবর্তন এবং ঋতুগুলোর দৈর্ঘ্যের পার্থক্যের কারণ ব্যাখ্যা করতে পারত। এবং চাঁদের জন্য তিনি একটি শীঘ্রবৃত্ত-মন্দবৃত্ত মডেল ব্যবহার করেন। তবে অন্যান্য গ্রহগুলোর জন্য তিনি কোন কার্যকর মডেল উদ্ভাবন করতে পারেননি।
হিপ্পার্কাস একটি তারা তালিকা সংকলন করেছিলেন। প্লিনির বর্ণনামতে, হিপ্পার্কাস একটি নোভা (নতুন তারা) অবলোকন করেছিলেন। হিপ্পার্কাস তারাগুলোর অবস্থান এবং উজ্জ্বলতাও নথিভুক্ত করেছিলেন, যেন পরবর্তী প্রজন্ম তারার জন্ম, ধ্বংস, অবস্থান ও উজ্জ্বলতা পরিবর্তন শনাক্ত করতে পারে। হিপ্পার্কাস এই তারা তালিকার সহায়তায় অক্ষীয় অয়নচলন আবিষ্কার করেছিলেন, যা টলেমীর বর্ণনা থেকে জানা যায়।
সৌরকেন্দ্রিকতা এবং মহাজাগতিক পরিমাপ
খ্রীষ্টপূর্ব ৩য় শতকে অ্যারিস্টার্কাস একটি বিকল্প বিশ্বতত্ত্ব উত্থাপন করেন, যা ছিল সৌরকেন্দ্রিক, অর্থাৎ পৃথিবীর পরিবর্তে সূর্যকে সৌরজগতের কেন্দ্রে রাখা হয়েছিল। এ কারণে তাঁকে কখনও কখনও "গ্রিক কোপার্নিকাস" নামে ডাকা হয়। তবে তাঁর এ তত্ত্ব তৎকালে দৃঢ় সমর্থন অর্জন করতে সক্ষম হয়নি, এবং এর সম্পর্কে খুব বেশি তথ্য পাওয়া যায় না। অ্যারিস্টার্কাসের অন্তত একজন অনুসারীর নাম জানা যায়, সেলুসিয়ার সেলিউকাস।
গ্রেকো-রোমান এবং উত্তর-পুরাকালীন যুগে জ্যোতির্বিজ্ঞানচর্চা
হিপ্পার্কাস গ্রিক জ্যোতির্বিদদের মধ্যে অন্যতম বলে গণ্য, কারণ তিনি জ্যোতির্বিজ্ঞানে নিখুঁত পূর্বাভাসের ধারণাটি এনেছেন। তিনি টলেমী-পূর্বযুগের সবচেয়ে সৃজনশীল জ্যোতির্বিদ ছিলেন। ক্লডিয়াস টলেমী ছিলেন ২য় শতকে আলেকজান্দ্রিয়ায় কর্মরত একজন গণিতবিদ। টলেমীর জ্যোতির্বিদ্যা বিষয়ক কাজের মধ্যে রয়েছে অ্যালমাজেস্ট, গ্রহ তত্ত্ব, এবং টেট্রাবিবলোস, এছাড়াও রয়েছে, হস্ত সারণী, ক্যানবিক অন্তর্লিপি, এবং অন্যান্য অনুল্লেখ্য রচনা।
টলেমীয় জ্যোতির্বিজ্ঞান
পশ্চিমা জ্যোতির্বিদ্যাচর্চায় অন্যতম গুরুত্বপূর্ণ পুস্তক ক্লডিয়াস টলেমীর লিখিত অ্যালমাজেস্ট। এ পুস্তকে ইকুয়্যান্ট (equant) নামক একটি জ্যামিতিক ধারণা প্রয়োগ করে গ্রহসমূহের গতিবিধির ব্যাখ্যা করা হয়েছে। অ্যালমাজেস্ট গ্রন্থটিতে জ্যোতির্বিদ্যার বিশদ আলোচনা রয়েছে, এবং বহু উপপাদ্য, মডেল, এবং পূর্বকালীন জ্যোতির্বিদগণের পর্যবেক্ষণ অন্তর্ভুক্ত রয়েছে। টলেমী এ পুস্তকে গ্রহগুলোকে নিম্নলিখিত অনুক্রমে সাজিয়েছেন (যা টাইকো ব্রাহে এবং কোপার্নিকাসের নির্মিত সৌরকেন্দ্রিক মডেলের বিকাশের আগ পর্যন্ত অবিকৃত ছিল):
ঊনবিংশ শতক থেকেই অন্যান্য গণিতজ্ঞদের কাজের (বিশেষত হিপ্পার্কাসের তারা তালিকা) ওপর টলেমীর নির্ভরতা প্রশ্নবিদ্ধ। ১৯৭০ এর দশকে রবার্ট আর নিউটন দ্যা ক্রাইম অফ ক্লডিয়াস টলেমী রচনায় একটি বিতর্কিত মতপ্রকাশ করেন যে, টলেমী তাঁর পর্যবেক্ষণে বানানো তথ্য যোগ করেছেন, এবং হিপ্পার্কাসের তারা তালিকাকে নিজের কাজ বলে প্রচার করেছেন। তবে এই মত অধিকাংশ জ্যোতির্বিজ্ঞান-ইতিহাসবিদগণই গ্রহণ করেননি।
টলেমী তথ্য সংগ্রহের জন্য জাদুঘর, পাঠাগার এবং বিদ্যালয়ে কাজ করেছেন। তিনি পূর্ববর্তী জ্যোতির্বিদদের ধারণার সম্মেলনে একটি বিশদ বিশ্বতত্ত্ব গঠন করেন, যা তিনি অ্যালমাজেস্ট এর ১৩ খণ্ডে সংকলন করেছেন। তাঁর মডেলে মন্দবৃত্ত ধারণাটি যুক্ত করেছেন, যারা ঘড়ির কাঁটার বিপরীত দিকে নির্দিষ্ট গতিতে ঘূর্ণায়মান। গ্রহসমূহের ভিতর মঙ্গল, বৃহস্পতি ও শনির গতিবিবরণ সম্পূর্ণভাবে ব্যাখ্যা করার জন্য তিনি ইকুয়্যান্ট বিন্দু সহ একটি জটিল প্রণালী গঠন করেন। টলেমী দেখতে পান যে অন্য দুটি গ্রহ বুধ এবং শুক্রের গতিবিবরণ পর্যবেক্ষণের সাথে সঙ্গতিপূর্ণ করতে হলে তাদেরকে সবসময়ই সূর্যের সঙ্গে সমরৈখিক অবস্থানে রাখতে হবে। (বোলার, ২০১০, পৃ. ৪৮)
টলেমীয় মডেলে পৃথিবীকে মহাবিশ্বের কেন্দ্রে রেখে পাঁচটি গ্রহ, সূর্য, চাঁদ এবং সবশেষে তারাসমূহু এক-একটি গোলাকার ক্ষেত্রে ঘূর্ণায়মান ছিল। চাঁদ বাহক ক্ষেত্রটিকে নশ্বর মানবজগত এবং অবিনশ্বর স্বর্গীয় জগতের সীমারেখা বলে চিহ্নিত করা হয়েছিল (বোলার, ২০১০, পৃ. ২৬)। স্বর্গীয় অঞ্চলকে অপরিবর্তনীয় এবং শুদ্ধ বলে বর্ণনা করা হয়েছে। এরকম ধারণা মূলত তৎকালীন ধর্মীয় এবং দার্শনিক ভাবধারা থেকে আগত। স্বর্গীয় অঞ্চলের গঠনের উপাদান অজানা, তাই প্রচলিত দার্শনিক তত্ত্ব থেকে এথারের ধারণাটি অ্যালমাজেস্টে অঙ্গীভূত করা হয়।
এছাড়া, অঞ্চলভেদে সময়ের পার্থক্য পর্যবেক্ষণ করে টলেমী "পৃথিবী গোলাকার", এ সিদ্ধান্তে উপনীত হন। তিনি দেখান যে, বিভিন্ন অঞ্চলের একে-অপরের দূরত্বের সাপেক্ষে একটি নির্দিষ্ট হারে সময়ের পার্থক্য ঘটতে দেখা যায়, যে হার গোলাকার পৃষ্ঠের সঙ্গে সঙ্গতিপূর্ণ। সূর্য- এবং চন্দ্রগ্রহণের পর্যবক্ষণের মাধ্যমে টলেমীর যুক্তি দৃঢ়তর হয়।
টলেমী তাঁর বিশ্বতত্ত্বে পৃথিবীকে মহাজগতের কেন্দ্রে রেখেছেন, এবং প্রমাণ হিসেবে দেখিয়েছেন, রাশিচক্রের ভিতর সবসময়ই ছয়টি চিহ্ন একইসাথে রাতের আকাশে দেখা যায়, এবং অন্য চিহ্নগুলো সেসময় দৃশ্যমান থাকে না, যা পৃথিবী মহাবিশ্বের কেন্দ্রে থাকলেই কেবল সম্ভব। (বোলার, ২০১০, পৃ. ৫৭) এছাড়া রাত-দিনের পরিবর্তন এবং দিনের আলোর পরিমাণের নিয়মিত কম-বেশি হওয়াকে মহাবিশ্বের কেন্দ্রে পৃথিবীর অবস্থানের পক্ষের যুক্তি বলে তুলে ধরা হয়েছে।
যদিও টলেমীর সংগঠিত ধারণায় পরবর্তীতে গুরুতর ত্রুটি প্রকাশিত হয়, তথাপি মহাবিশ্বের গঠন পর্যালোচনা শুরু করতে এটি গুরুত্বপূর্ণ ভূমিকা রেখেছইল। মহাবিশ্বের গঠনের পরবর্তী যুগান্তকারী পরিবর্তন আসে কোপার্নিকাসের হাত ধরে, যিনি বিশ্ব এবং ঈশ্বর বিষয়ক নিজস্ব জ্ঞান এবং অনুমান থেকে তাঁর গঠনবর্ণনা তৈরি করেছিলেন।
পুরাকালের শেষভাগের কিছু গণিতবিদ অ্যালমাজেস্ট নিয়ে পর্যালোচনা লিখেছেন, বিশেষত আলেকজান্দ্রিয়া প্যাপ্পাস, এবং থিওন ও তাঁর কন্যা হাইপেশিয়া। অনুমান করা হয় ষোড়শ শতক পর্যন্ত পশ্চিম ইউরোপ এবং ইসলামী জ্যোতির্বিজ্ঞান চর্চা টলেমীয় জ্যোতির্বিদ্যা ভিত্তিতেই চলেছে। ষোড়শ শতক পরবর্তীকালে মারাঘীয় পর্যবেক্ষণ এবং টাইকো ব্রাহের প্রস্তাবিত সৌরকেন্দ্রিক মডেল টলেমীয় ধারণাকে স্থানচ্যুত করে। অবশ্য অধুনা-আবিষ্কৃত প্রাচীন পাণ্ডুলিপি থেকে প্রমাণ পাওয়া যায়, পুরকালের গ্রিক জ্যোতিষীগণ প্রাক-টলেমীয় পদ্ধতিসমূহেরও ব্যবহার অব্যহত রেখেছিলেন (অ্যাবো, ২০০১)। alt=প্রাচীন গ্রিক জ্যোতির্বিদ্যার বিকাশ|কেন্দ্র|ফ্রেম|প্রাচীন গ্রিক জ্যোতির্বিদ্যার বিকাশের ধারা
ভারতীয় জ্যোতির্বিজ্ঞানে প্রভাব
খ্রীষ্টপূর্ব তৃতীয় শতকে ভারতের নিকটবর্তী গ্রেকো-ব্যাক্ট্রিয় রাজ্যের আই-খানুম শহরে হেলেনীয় জ্যোতির্বিদ্যার প্রচলন ছিল। সেখানে প্রত্নতাত্ত্বিক খননে বেশ কিছু সূর্যঘড়ি পাওয়া গেছে, যার মধ্যে একটি নীরক্ষীয় সূর্যঘড়ি উজ্জয়িনী শহরের অক্ষাংশ অনুযায়ী স্থাপিত। মৌর্য সাম্রাজ্যের সঙ্গে গ্রিক সম্পর্ক স্থাপন এবং পরবর্তীতে ইন্দো-গ্রিক সাম্রাজ্যের বিস্তারের ফলে সে সময়ে দুই অঞ্চলে জ্ঞানচর্চার আদান-প্রদান ঘটেছিল।
প্রথম শতাব্দী সময়কাল হতে শুরু করে একাধিক গ্রেকো-রোমান রচনা ভারতে প্রবেশ করে। দ্বিতীয় শতকে পশ্চিমা সত্রপ এর শাক্য রাজা প্রথম রুদ্রদমন এর অর্থায়নে যবনেশ্বর যবনজাতক বইটিতে গ্রিক ভাষার বিভিন্ন বচন সংস্কৃত ভাষায় অনুবাদ করেন ("যবন" শব্দটি গ্রিক জাতিকে নির্দেশ করে)। রুদ্রদমনের রাজধানী উজ্জয়িনী, ভারতীয় জ্যোতির্বিদদের তীর্থস্থানে পরিণত হয়, কারণ রুদ্রদমন এবং তাঁর বংশধরেরা গ্রিক জ্যোতিষচর্চা এবং জ্যোতির্বিদ্যা উভয়েরই ভারতে প্রসারে প্রচুর প্রণোদনা প্রদান করেছেন।
ষষ্ঠ শতকে রোমকসিদ্ধান্ত (রোমান উপদেশাবলী), এবং পৌলিস্য সিদ্ধান্ত (পৌলাস আলেকজান্দ্রিনাস —পৌলস্য মুনি— এঁর উপদেশাবলী) ভারতীয় জ্যোতির্বিদ্যার পাঁচটি মৌলিক শাস্ত্রের অন্তর্ভুক্ত ছিল, যা বরাহমিহির তাঁর পঞ্চসিদ্ধান্তিকা গ্রন্থে সংকলিত করেন। বৃহৎসংহিতায় বরাহমিহিরের লেখনীতে:
অর্থাৎ, "কেননা, যবন জাতি বিদেশাগত। তাঁদের অন্তরে বিদ্যা সুপ্রতিষ্ঠিত। তাঁরা ঋষিরূপে সম্মানিত, তথাপি দৈবজ্ঞানসম্পন্ন দ্বিজগণ ততোধিক সম্মানীয়।"
গ্রিক জ্যোতির্বিদ্যার উৎস
গ্রিক জ্যোতির্বিদ্যার বহু পুস্তকের ক্ষেত্রে কেবল নামই পাওয়া গেছে, এবং কয়েকটির কিছু বর্ণনা বা আংশিক উক্তিমাত্র; মূল রচনাটি উদ্ধার করা যায় নি। যেসব মৌলিক কাজ এখনও সংরক্ষিত রয়েছে, সেগুলো মূলত অগাণিতিক ধারার ছিল এবং বিদ্যালয়ে ব্যবহৃত হত। এধরনের পুস্তকের মধ্যে রয়েছে ইউক্লিডের ফেনোমেনা, অটোলাইকাসের দুটি রচনা, টলেমী-পূর্বকালের তিনটি গুরুত্বপূর্ণ পুস্তক যেগুলোর রচয়িতা ক্লিওমেডিস, জেমাইনাস, এবং স্মির্নার থিওন, ইত্যাদি। এছাড়াও প্লিনী এবং ভিট্রুভিয়াস প্রমুখ রোমান লেখকদের রচনাতে গ্রিক জ্যোতির্বিদ্যার কিছু নিদর্শন পাওয়া যায়। তবে এক্ষেত্রে সবচেয়ে গুরুত্বপূর্ণ প্রাথমিক উৎস হচ্ছে টলেমীর লিখিত অ্যালমাজেস্ট, যেখানে তিনি তাঁর পূর্বসুরীদের বিভিন্ন কাজ বারংবার উল্লেখ এবং উদ্ধৃতি করেছেন। (এভান্স ১৯৯৮, পৃ. ২৪)
পুরাকালের উল্লেখযোগ্য জ্যোতির্বিদগণ
এই নিবন্ধে উল্লিখিত জ্যোতির্বিজ্ঞানীগণের পাশাপাশি নিম্নলিখিত ব্যক্তিত্বদের গাণিতিক জ্যোতির্বিজ্ঞান জনিত কাজ পাঠকের আগ্রহজনক হতে পারে।
পেটস্কি, মিশিগান
পেটস্কি হল মার্কিন যুক্তরাষ্ট্রের মিশিগান অঙ্গরাজ্যের একটি শহর ও উপকূলীয় রিজোর্ট কমিউনিটি। ২০১০ সালের আদমশুমারি অনুসারে এই শহরের জনসংখ্যা প্রায় ৫,৬৭০ জন। এটি এমেট কাউন্টির একটি নির্বাচনী আসন।
ভূগোল
পেটস্কি উত্তর মিশিগানে একটি অংশ, যা বিয়ার নদীর মোহনায় লেক মিশিগানের লিটল ট্র্যাভার্স বদ্বীপের দক্ষিণ-পূর্ব উপকূলে অবস্থিত। মার্কিন যুক্তরাষ্ট্রের আদমশুমারি ব্যুরো অনুসারে এই শহরের মোট আয়জন ৫.২৯ বর্গ মাইল (১৩.৭০ বর্গ কিমি), যার ৫.০৯ বর্গ মাইল (১৩.১৮ বর্গ কিমি) ভূমি ও ০.২০ বর্গ মাইল (০.৫২ বর্গ কিমি) জল।
জনসংখ্যা
২০১০ সালের আদমশুমারি অনুসারে এই শহরের জনসংখ্যা ৫,৬৭০ জন। এখানে ২,৫৩৮টি বসতবাড়ি ও ১,৩১৯ পরিবার বসবাস করছে। প্রতি বর্গ মাইলে জনসংখ্যার ঘনত্ব ১,১১৩.৯ জন। এই শহরে ৯১.৭% শ্বেতাঙ্গ, ০.৭ আফ্রো মার্কিন, ৪.৭% স্থানীয় মার্কিন, ০.৪% এশীয়, ০.৫% অন্যান্য জাতিগোষ্ঠীর এবং ২.১% দুই বা ততোধিক জাতিগোষ্ঠীর লোকজন বসবাস করে। হিস্পানিক বা লাতিনো লোকজনের সংখ্যা মোট জনসংখ্যার ১.৯%।
শিক্ষা
মিশিগানের অনেকগুলো কলেজের মধ্যে নর্থ সেন্ট্রাল মিশিগান কলেজ পেটস্কি শহরে অবস্থিত। সরকারি শিক্ষাদান পদ্ধতিতে একটি উচ্চ বিদ্যালয়, একটি মাধ্যমিক বিদ্যালয় ও চারটি প্রাথমিক বিদ্যালয় রয়েছে। এছাড়াও সরকারি বিদ্যালয়সমূহের জন্য মন্টেসরি শিক্ষা ভবন রয়েছে।
জলবায়ু
এই অঞ্চলের জলবায়ুতে মৌসুমী পরিবর্তন লক্ষণীয়, গ্রীষ্মকালে অতিউষ্ণ থেকে উষ্ণ (অধিক আদ্রতা বিশিষ্ট) এবং শীতকালে ঠাণ্ডা (মাঝে মাঝে অতীব ঠাণ্ডা)। কোপেল ক্লাইমেট ক্লাসিফিকেশন পদ্ধতি অনুসারে পেটস্কিতে আর্দ্র মহাদেশীয় জলবায়ু বিদ্যমান
জনসংস্কৃতিতে
পেটস্কি ও এর পার্শ্ববর্তী অঞ্চলসমূহ আর্নেস্ট হেমিংওয়ের কয়েকটি দ্য নিক অ্যাডামস স্টোরিজের পটভূমির জন্য উল্লেখযোগ্য। তাছাড়া হেমিংওয়ে নিকটস্থ ওয়ালুন লেক গ্রামে তার শৈশব অতিবাহিত করেন।
ছাতক গ্যাসক্ষেত্র
ছাতক গ্যাসক্ষেত্র বাংলাদেশের সুনামগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি সিলেট গ্যাস ফিল্ডস কোম্পানি লিমিটেড-এর অধীনস্থ একটি গ্যাসক্ষেত্র।
মুলাদি হত্যাকাণ্ড
মুলাদি হত্যাকাণ্ড ছিল আনসার ও পুলিশের সক্রিয় যোগসাজশে বন্দুকধারী সশস্ত্র জনতা কর্তৃক ১৯৫০ সালের ১৭ ফেব্রুয়ারি থেকে ২০ ফেব্রুয়ারি মধ্যে মুলাদি নদী বন্দরে নিরস্ত্র হিন্দু ও খ্রিস্টান পুরুষ ও বৃদ্ধ মহিলাদের গণহত্যার একটি ধারাবাহিক ঘটনা।
ঘটনাপ্রবাহ
ঢাকা গনহত্যার সংবাদ বরিশাল জেলায় পৌঁছার সঙ্গে সঙ্গে দাঙ্গা উত্তেজনা বাড়তে থাকে। জিন্নাহ ক্লাবে ১৪ই ফেব্রুয়ারি একটি শান্তি সভা অনুষ্ঠিত হয়, যেখানে মুসলিম নেতারা হিন্দু ও খ্রিস্টানদের সুরক্ষার আশ্বাস দেন। আশ্বাস সত্ত্বেও ১৫ই ফেব্রুয়ারি কাজীরচর ও কাশেরহাটে আক্রমণ করা হয়। ১৬ তারিখ রাতে সাতানি গ্রামে আক্রমণ করে আগুন ধরিয়ে দেওয়া হয়। একজন সচ্ছল হিন্দু মদন নন্দী ও তাঁর ভাইকে হত্যা করে। ডাক্তার প্রফুল্ল গায়েন ও ডাক্তার কল্লোল বন্দ্যোপাধ্যায়ও আক্রমণের শিকার হন। যখন হিন্দু গ্রামবাসীরা মুলাদি থানায় অভিযোগ জানাতে গেলে, ভারপ্রাপ্ত কর্মকর্তা গ্রামবাসীদের মৃতদের দাহ করতে বলেন এবং তাদের পরিবারকে বলেন যে তারা রোগের কারণে মারা গেছে। ওসির অসংবেদনশীল ও নির্লিপ্ত মনোভাব গ্রামবাসীদের মধ্যে ভয়ের সঞ্চারণ ঘটায়।
ছাতক গ্যাসক্ষেত্র
অবস্থান
ছাতক গ্যাসক্ষেত্রের অবস্থান সিলেট বিভাগের সুনামগঞ্জ জেলায়, যা রাজধানী ঢাকা থেকে প্রায় ৩০০ কিলোমিটার উত্তর-পূর্ব দিকে। এই গ্যাসক্ষেত্রটি মূলত দুটি ভিন্ন গ্যাসক্ষেত্রের সমন্বয়ে গঠিত - ছাতক (পূর্ব) এবং টেংরাটিলা বা ছাতক (পশ্চিম); যা ২০০১ সালের পর এদেরকে একত্রে একটি ক্ষেত্র দেখানো হয়।
বিস্ফোরণ
গ্যাসক্ষেত্রটিতে দুটি বিস্ফোরণ ঘটেছে। একটি ৭ জানুয়ারী ২০০৫ সালে এবং দ্বিতীয়টি একই বছরের ২৪ জুনে ঘটে।
মুলাদি হত্যাকাণ্ড
১৮ই ফেব্রুয়ারি
১৮ই ফেব্রুয়ারি শনিবার সকালে, অনেক হিন্দু ও খ্রিস্টান তাদের লুট করা, ধ্বংস করা ও পুড়ে যাওয়া বাড়িগুলিতে ফিরে আসে। সন্ধ্যায়, তারা আবার থানায় সমবেত হয়। এবার তাদের নগদ টাকা ও গহনার বদলে ভিতরে প্রবেশের অনুমতি দেওয়া হয়। এরই মধ্যে আনসাররা মুলাদিতে লাউডস্পিকারে ঘোষণা করে হিন্দুদের মুলাদি থানায় জড়ো হতে বলে। হিন্দু ও খ্রিস্টানদের একত্রিত হওয়ার পর শত শত অমুসলিম পুরুষকে থানার প্রান্তে হত্যা করা হয়। ও.সি. তিনি নিজেই হিন্দু মহিলাদের সিঁদুর ও শাঁখা (শঙ্খের চুড়ি) ছিনিয়ে নিয়েছিলেন এবং তাদের কলমা পাঠ করতে বাধ্য করেছিলেন। পরে তিনি দলের নেতাদের মধ্যে মহিলাদের বিতরণ করেন।
২০ই ফেব্রুয়ারি
মুলাদী ও আশেপাশের গ্রামগুলির বেঁচে থাকা লোকেরা গত দু'টি রাত আকাশের নীচে, জঙ্গলে ও অগ্নিসংযোগে পুড়ে যাওয়া বাড়িতে কাটিয়েছিল। ভারপ্রাপ্ত কর্মকর্তা ২০ ফেব্রুয়ারি সকালে ঘোষণা করেন, যে বন্দর এলাকায় একটি ত্রাণ শিবির খোলা হয়েছে। তিনি থানায় জড়ো হওয়া হিন্দুদের কাছ থেকে সমস্ত নগদ টাকা ও গহনা জব্দ করে তাদের বন্দরের দিকে নিয়ে যান। বন্দরে হিন্দুদের পঞ্চ তাহবিলের তিনটি গুদামে রাখার জন্য তিনটি গোষ্ঠীতে বিভক্ত করা হয়েছিল, যার মধ্যে একটি গুদাম মাধবলাল কুন্ডু ও সুখময় কুণ্ডুর ছিল।
ওসির সংকেতে দুপুর ১২ টার দিকে ৩,০০০ জন শক্তিশালী সশস্ত্র মুসলিম জনতা গুদামে হামলা চালায়। ৭০০ জনেরও বেশি পুরুষ ও বয়স্ক মহিলাদের গণহত্যা করা হয়েছিল এবং তাদের মৃতদেহ নদীতে ফেলে দেওয়া হয়েছিল। অবশিষ্ট মহিলাদের মুক্তেশ্বর সাহার একটি শেডে নিয়ে যাওয়া হয় এবং কলমা পাঠ করতে বাধ্য করা হয়। এর পর দলের নেতাদের মধ্যে ৫০ জন মহিলাকে বিতরণ করা হয়।
আঞ্চলিক প্রক্রিয়াকরণ নিয়ন্ত্রক সিরাজুল হক বিকালে বরিশাল থেকে সশস্ত্র পুলিশ নিয়ে একটি লঞ্চের মাধ্যমে এসেছিলেন। তত সময়ে দুর্বৃত্তরা পালিয়ে যায়। জীবিত পুরুষ ও অবশিষ্ট মহিলাদের বরিশালে নিয়ে যাওয়া হয়।
জমিয়ত উলামায়ে হিন্দ
জমিয়ত উলামায়ে হিন্দ ভারতের দেওবন্দি আলেমদের অন্যতম প্রধান সংগঠন। একইসাথে এটি ভারতীয় মুসলমানদের সর্ববৃহৎ পুরনো সংগঠন। আব্দুল বারি ফিরিঙ্গি মহল্লী, কেফায়াতুল্লাহ দেহলভি, আহমদ সাইদ দেহলভিসহ প্রমুখ আলেম ১৯১৯ সালের ফেব্রুয়ারিতে এটি প্রতিষ্ঠা করেন।
এই সংগঠনের গঠনতন্ত্র প্রণয়ন করেন কেফায়াতুল্লাহ দেহলভি। ২০২১ সাল পর্যন্ত এই সংগঠন ভারতের বিভিন্ন রাজ্যে সংগঠন বিস্তারসহ ইদারা মাবাহিছে ফিকহিয়্যাহ, জমিয়ত জাতীয় উন্মুক্ত বিদ্যালয়, জমিয়ত উলামায়ে হিন্দ হালাল ট্রাস্ট, লিগ্যাল সেল ইনস্টিটিউট এবং জমিয়ত যুব ক্লাবের মত প্রতিষ্ঠান ও শাখা প্রতিষ্ঠা করেছে। ২০০৬ সালের ফেব্রুয়ারিতে আসআদ মাদানির মৃত্যুর পর তার ভাই আরশাদ মাদানি সংগঠনটির সভাপতির দায়িত্ব গ্রহণ করেন। তবে ২০০৮ সালের মার্চে সংগঠনটি আরশাদ গ্রুপ এবং মাহমুদ গ্রুপ নামে দুই ভাগে বিভক্ত হয়ে যায়। উসমান মনসুরপুরী মাহমুদ গ্রুপের সভাপতি হন এবং ২০২১ সালের মে মাসে তার মৃত্যুর আগ পর্যন্ত এই পদে দায়িত্ব পালন করেন। অন্তর্বর্তী সভাপতি হিসেবে তার স্থলাভিষিক্ত হন মাহমুদ মাদানি, যিনি ১৮ সেপ্টেম্বর স্থায়ী হন। আরশাদ মাদানি আরশাদ গ্রুপের সভাপতির দায়িত্ব পালন করছেন।
প্রতিষ্ঠা এবং উন্নয়ন
জমিয়ত, ইসলামি প্রেক্ষাপটের একটি শব্দ, যা একটি সমাবেশ, লীগ বা অন্যান্য সংগঠনকে নির্দেশ করে। আরবি জমায়েত (جمع) থেকে এই শব্দের উৎপত্তি এবং উর্দুতে এটি বিশেষ্য হিসেবে ব্যবহৃত হয়।
সানাউল্লাহ অমৃতসারির অনুরোধে ১৯১৯ সালের ২৮ ডিসেম্বর অমৃতসরে জমিয়ত উলামায়ে হিন্দের প্রথম সাধারণ সভা অনুষ্ঠিত হয়, যেখানে কেফায়াতুল্লাহ দেহলভি এই সংগঠনের গঠনতন্ত্রের একটি খসড়া উপস্থাপন করেন। আবুল মুহাসিন মুহাম্মদ সাজ্জাদ ও মাজহার উদ্দিনকেও মূল প্রতিষ্ঠাতাদের মধ্যে উল্লেখ করা হয়। একটি সাধারণ ভুল ধারণা বিদ্যমান যে, জমিয়ত প্রতিষ্ঠা করেছিলেন মাহমুদ হাসান দেওবন্দি এবং হুসাইন আহমদ মাদানিসহ তার অন্যান্য সহকর্মীরা, তবে এটি সত্য নয়, কারণ সংগঠনটি প্রতিষ্ঠার সময় তারা মাল্টার কারাগারে ছিলেন।
পরিচালন প্রক্রিয়া
জমিয়তের প্রাথমিক নীতি ও গঠনতন্ত্র রচনা করেন কেফায়াতুল্লাহ দেহলভি। অমৃতসরে অনুষ্ঠিত প্রথম সাধারণ সভায় এই সিদ্ধান্ত হয় যে, এগুলো প্রকাশিত হওয়ার পর উপস্থিত একদল আলেমের মতামত নেওয়া হবে এবং পরবর্তী সভায় এগুলো আবার আলোচনা করা হবে। দিল্লিতে মাহমুদ হাসান দেওবন্দির সভাপতিত্বে অনুষ্ঠিত দ্বিতীয় সভায় দেহলভির প্রণীত নীতি ও গঠনতন্ত্র অনুমোদিত হয়। সেখানে সংগঠনটির নাম, “জমিয়ত উলামায়ে হিন্দ”, সদর দফতর “দিল্লি” এবং সীলমোহর “আল জমিয়তুল মারকাজিয়াহ লিল উলামায়িল হিন্দ” ঠিক হয়। এর উদ্দেশ্য ছিল ইসলামকে বাইরের বা বিদেশি হুমকি থেকে রক্ষা করা; সাধারণ মানুষকে রাজনীতিতে ইসলামি অনুশাসনের মাধ্যমে নির্দেশনা দেওয়া এবং ‘দারুলকাধা’ নামে একটি ইসলামি আদালত প্রতিষ্ঠা করা।
অমৃতসরে অনুষ্ঠিত প্রথম সাধারণ সভায় জমিয়ত উলামায়ে হিন্দের প্রথম পরিচালনা কমিটি গঠিত হয়। এর সদস্যরা ছিলেন—আবদুল মজিদ বাদায়ুনি, আবুল মুহাসিন মুহাম্মদ সাজ্জাদ, আহমদ সাইদ দেহলভি, হাকিম আজমল খান, হযরত মোহানি, খোদা বখশ, মাজহার উদ্দিন, মুহাম্মদ আবদুল্লাহ সিন্ধি, মুহাম্মদ ফখির এলাহাবাদী, মনিরুজ্জামান ইসলামাবাদী, মোহাম্মদ আকরম খাঁ, মুহাম্মদ ইব্রাহিম মীর শিয়ালকোটি, মুহাম্মদ সাদিক কারাচিভি, রুকনুদ্দিন দানা, সালামাতুল্লাহ ফিরিঙ্গি মহল্লী, সানাউল্লাহ অমৃতসারী, সৈয়দ মুহাম্মদ দাউদ গজনভি এবং তুরাব আলী সিন্ধি।
১৯২২ সালের ৯ ও ১০ ফেব্রুয়ারি দিল্লিতে জমিয়তের প্রথম কার্যনির্বাহী কমিটি গঠিত হয়। ৯ সদস্য বিশিষ্ট এই কমিটির মধ্যে ছিলেন: আবদুল হালিম সিদ্দিকী, আবদুল মজিদ কাদরি বাদায়ুনি, আবদুল কাদির কুসুরি, আহমাদুল্লাহ পানিপতি, হাকিম আজমল খান, হযরত মোহানি, কেফায়াতুল্লাহ দেহলভি, মাজহার উদ্দিন এবং শাব্বির আহমদ উসমানি। ১৯২২ সালের মার্চে এই কমিটির সদস্য সংখ্যা বারোতে উন্নীত করা হয়, নতুন তিন সদস্য ছিলেন: আবদুল কাদির বাদায়ুনি, আজাদ সুবহানী এবং ইব্রাহিম শিয়ালকোটি। ১৯২৫ সালের ১৫ জানুয়ারি জমিয়ত মুর্তাজা হাসান চাঁদপুরী এবং নিসার আহমদ কানপুরীকে সহ-সভাপতি নির্বাচিত করে।
জমিয়তের সাংগঠনিক কার্যক্রম সারা ভারত জুড়ে বিস্তৃত। ‘আল জমিয়ত’ নামে উর্দু ভাষায় সংগঠনটির একটি দৈনিক পত্রিকা আছে। ১৯৩৮ সালে ব্রিটিশ সরকার কর্তৃক পত্রিকাটি নিষিদ্ধ হয়, ভারতের স্বাধীনতার পর মুহাম্মদ মিয়া দেওবন্দিকে সম্পাদক নিযুক্ত করে ১৯৪৭ সালের ২৩ ডিসেম্বর পত্রিকাটি পুনরায় চালু হয়। জমিয়ত তার জাতীয়তাবাদী দর্শনের একটি ধর্মতাত্ত্বিক ব্যাখ্যা উপস্থাপন করে, তা হল—স্বাধীনতার পর থেকে মুসলিম এবং অমুসলিমরা ভারতে একটি পারস্পরিক চুক্তিতে প্রবেশ করেছে, একটি ধর্মনিরপেক্ষ রাষ্ট্র প্রতিষ্ঠার জন্য। ভারতের সংবিধান এই চুক্তির প্রতিনিধিত্ব করে। এটি উর্দুতে মুয়াহাদাহ নামে পরিচিত। তদনুসারে, মুসলিম সম্প্রদায়ের নির্বাচিত প্রতিনিধিরা যেমন এই মুয়াহাদাকে সমর্থন ও শপথ করে, তেমনি ভারতীয় সংবিধানকে সমর্থন করাও ভারতীয় মুসলমানদের দায়িত্ব। এই মুয়াহাদাটি মদিনায় স্বাক্ষরিত মদিনা সনদের অনুরূপ।
স্বাধীনতা আন্দোলন
১৯২০ সালের ৮ সেপ্টেম্বর জমিয়ত ব্রিটিশ পণ্য বর্জনের জন্য ‘ফতোয়া তারকে মাওয়ালাত’ নামে ৫০০ জন আলেম স্বাক্ষরিত একটি ফতোয়া জারি করে। এটি রচনা করেন আবুল মুহাসিন মুহাম্মদ সাজ্জাদ। জমিয়ত ভারতে ব্রিটিশ শাসনের বিরোধিতা করে এবং ভারত ছাড়ো আন্দোলনে অংশগ্রহণ করে। ১৯১৯ সালে এটি প্রতিষ্ঠার পর থেকে এর লক্ষ্য ছিল একটি “ব্রিটিশ মুক্ত ভারত”। আইন অমান্য আন্দোলনের সময় এটি ‘ইদারাহ হারবিয়্যাহ’ নামে একটি প্রতিষ্ঠান গঠন করে। থাম্ব|[[আবুল কালাম আজাদ ও জওহরলাল নেহেরুর উপস্থিতিতে বক্তৃতা দিচ্ছেন জমিয়তের বিশিষ্ট আলেম হিফজুর রহমান সিওহারভি।]]
এই সংগঠনের আলেমদের ঘন ঘন গ্রেফতার করা হত এবং এর সাধারণ সম্পাদক আহমদ সাইদ দেহলভি তার জীবনের ১৫ বছর জেলে কাটান। জমিয়ত ব্রিটিশ কাপড় ব্যবহার এড়িয়ে চলতে মুসলিম সম্প্রদায়কে প্রতিজ্ঞা করায় এবং লবণ সত্যাগ্রহে অংশ নেওয়ার জন্য প্রায় ১৫ হাজার স্বেচ্ছাসেবক তালিকাভুক্ত করে। জমিয়তের সহ-প্রতিষ্ঠাতা কেফায়াতুল্লাহ দেহলভি ১৯৩০ সালে আইন অমান্য আন্দোলনে অংশগ্রহণের জন্য ছয় মাস গুজরাতের কারাগারে বন্দি ছিলেন। ১৯৩২ সালের ৩১ মার্চ তিনি এক লক্ষেরও বেশি মানুষের মিছিলে নেতৃত্ব দিয়ে গ্রেফতার হন এবং মুলতান কারাগারে ১৮ মাস কারাভোগ করেন। জমিয়তের আরেক সাধারণ সম্পাদক মুহাম্মদ মিয়া দেওবন্দিকে পাঁচবার গ্রেফতার করা হয় এবং ব্রিটিশ শাসন ও শাসকগোষ্ঠীর বিরুদ্ধে মুসলিম আলেমদের লড়াই নিয়ে আলোচনা করার জন্য তার বই উলামায়ে হিন্দ কা শানদার মাযী জব্দ করা হয়। জমিয়তের আরেক আলেম হিফজুর রহমান সিওহারভি ব্রিটিশ উপনিবেশবাদের বিরুদ্ধে প্রচারণার জন্য একাধিকবার গ্রেফতার হন। তিনি ৮ বছর কারাগারে কাটান। জমিয়তের দ্বিতীয় সভাপতি হুসাইন আহমদ মাদানি ৭ বছর ৯ মাস ব্রিটিশদের কারাগারে কাটান।
ভারত বিভাজন
ইশতিয়াক আহমেদ বলেন, তাদের সমর্থনের বিনিময়ে জমিয়তে উলামায়ে হিন্দ ভারতীয় নেতৃত্বের কাছ থেকে প্রতিশ্রুতি পায় যে, রাষ্ট্র মুসলিমদের ব্যক্তিগত আইনে হস্তক্ষেপ করবে না। ভারতের প্রাক্তন প্রধানমন্ত্রী, জওহরলাল নেহেরু এই প্রতিশ্রুতির সাথে একমত হন, তবে তিনি বিশ্বাস করতেন, মুসলমানদের প্রথমে এই আইনগুলো সংস্কার করা উচিত। এসব ছাড় সত্ত্বেও, ভারত ভাগের সময় সারা দেশে দাঙ্গা ছড়িয়ে পড়ে যার ফলে পাইকারি হারে হত্যাকাণ্ড ঘটে এবং অসংখ্য মুসলমান নিহত হয়; জমিয়তে হিন্দ তখন মুসলমানদের জীবন ও নিরাপত্তা রক্ষায় গুরুত্বপূর্ণ ভূমিকা পালন করে। সৈয়দ মেহবুব রিজভী বলেন, জমিয়তের সাধারণ সম্পাদক হিফজুর রহমান সিওহারভি তার অসামান্য চেতনা, সাহস, অটল সংকল্প এবং নেতা ও কর্মকর্তাদের উপর চাপ প্রয়োগের মাধ্যমে এই গুরুতর পরিস্থিতির মোকাবেলা করেছেন এবং শান্তি ও শৃঙ্খলা ফিরিয়ে আনার মহান দুঃসাহসিক কাজ সম্পন্ন করেছেন, সন্ত্রাসে আক্রান্ত মুসলমানদের হৃদয় থেকে ভয় ও শঙ্কা দূর করেছেন।
বাংলাদেশের স্বাধীনতা যুদ্ধ
জমিয়ত উলামায়ে হিন্দ ১৯৭১ সালে সংঘটিত বাংলাদেশের স্বাধীনতা যুদ্ধকে সমর্থন দেয় এবং তার পক্ষে কাজ করে। এটিকে তারা শোষকের বিরুদ্ধে শোষিতের প্রতিবাদ আখ্যা দেয়। জমিয়তের তৎকালীন সভাপতি আসআদ মাদানি মুসলিম দেশগুলোতে ভ্রমণ করে এটিকে ইসলামের বিরুদ্ধে কোনো যুদ্ধ নয় বলে মুসলিম রাষ্ট্রপ্রধানদের সামনে তুলে ধরেন। তিনি ভারতে প্রায় ৩০০ সমাবেশ করে ভারতের মুসলমান সমাজে বাংলাদেশের স্বাধীনতার পক্ষে প্রবল জনমত গঠনে কাজ করেন। ১৯৭১ সালের ২৬ এপ্রিল ও ১৮ আগস্ট কলকাতার মুসলিম ইন্সটিটিউট হলে আয়োজিত জমিয়তের কনভেনশন থেকে বাংলাদেশের স্বাধীনতা যুদ্ধের পক্ষে দুই দফায় ২টি রেজুলেশন পাস করা হয়। জমিয়তের পক্ষ থেকে পঞ্চাশ হাজারেরও বেশি মুসলমান নিয়ে দিল্লিতে অবস্থিত পশ্চিম পাকিস্তানের সমর্থক মার্কিন যুক্তরাষ্ট্রের দূতাবাস ঘেরাও করা হয়। জমিয়তের পক্ষ থেকে শরনার্থী শিবির ও ত্রাণের ব্যবস্থা করা হয়। বাংলাদেশ স্বাধীনের পর ১৯৭৩ সালে ইন্দিরা গান্ধীর বিশেষ দূত হিসেবে বাংলাদেশে আসেন আসআদ মাদানি। তিনি কাজী মুতাসিম বিল্লাহ সহ কয়েকজন শীর্ষস্থানীয় আলেমদের সাথে রাষ্ট্রপ্রধান শেখ মুজিবুর রহমানের সাথে সাক্ষাৎ করেন। ফলে ক্রমান্বয়ে ধর্মীয় প্রতিষ্ঠান থেকে বিভিন্ন বিধিনিষেধ উঠে যায়। ২০১৩ সালে বাংলাদেশ সরকার তাকে মরণোত্তর বাংলাদেশ মুক্তিযুদ্ধ মৈত্রী সম্মাননা প্রদান করেন।
জমিয়ত (আ) ও জমিয়ত (ম)
প্রাক্তন সভাপতি আসআদ মাদানির মৃত্যুর পর ২০০৮ সালের মার্চ মাসে জমিয়ত উলামায়ে হিন্দ দুটি অংশে বিভক্ত হয়ে যায়। আরশাদ মাদানির বিরুদ্ধে জমিয়ত বিরোধী কর্মকাণ্ডে জড়িত থাকার অভিযোগ আনার পর আরশাদ মাদানি এবং তার ভাতিজা মাহমুদ মাদানির মধ্যে মতবিরোধের কারণে এই বিভাজন ঘটে। হিন্দুস্তান টাইমসের একটি প্রতিবেদনে অভিযোগ করা হয়, আরশাদ তার ব্যক্তিগত শাসন প্রতিষ্ঠার জন্য নির্বাচিত শাখাসমূহ এবং এর গণতান্ত্রিক কাঠামোকে ভেঙে দিয়েছেন। ফলস্বরূপ, ২০০৬ সালের ৫ মার্চ আরশাদকে অবিভক্ত জমিয়তের সভাপতির পদ থেকে বরখাস্ত করা হয়, পরে তিনি তার নেতৃত্বে একটি নতুন কার্যনির্বাহী কমিটি গঠন করেন, যাকে তিনি আসল জমিয়ত বলে দাবি করেন। বিদ্যমান জমিয়তের নেতৃত্বে ছিলেন মাহমুদ মাদানি এবং ২০০৮ সালের ৫ এপ্রিল এই দলটি উসমান মনসুরপুরীকে তাদের প্রথম সভাপতি নিযুক্ত করে। আরশাদ গ্রুপের প্রথম সাধারণ সম্পাদক ছিলেন আবদুল আলিম ফারুকী, যিনি ১৯৯৫ থেকে ২০০১ পর্যন্ত অবিভক্ত জমিয়তের ১০ম সাধারণ সম্পাদক হিসেবে দায়িত্ব পালন করেন।
শতবর্ষ
জমিয়ত উলামায়ে হিন্দ ২০১৯ সালের নভেম্বরে তার শতবর্ষ উদযাপন করে। জমিয়ত উলামায়ে ইসলাম (ফ) ২০১৭ সালের ৭ এপ্রিল থেকে শুরু করে ২ দিন পাকিস্তানের আজাখেল বালায় শতবর্ষ উদযাপন করে। এতে সৌদি আরবের সাবেক মন্ত্রী সালেহ বিন আবদুল আজিজ আশ শেখ উপস্থিত ছিলেন।
সন্ত্রাসবিরোধী ফতোয়া
২০০৮ সালের নভেম্বরে হায়দ্রাবাদে অনুষ্ঠিত জমিয়ত উলামায়ে হিন্দের ২৯তম সাধারণ সভায় ৬০০০ জন আলেম একটি সন্ত্রাসবিরোধী ফতোয়ার অনুমোদন দেন। এই ফতোয়াটি দারুল উলুম দেওবন্দ কর্তৃক জারি করা হয় এবং এর প্রধান মুফতি হাবিবুর রহমান খায়রাবাদী কর্তৃক ২০০৮ সালের মে মাসে স্বাক্ষরিত হয়। এই সভায় রবি শঙ্কর এবং স্বামী অগ্নিবেশ উপস্থিত ছিলেন। ফতোয়ায় বলা হয় যে, ইসলাম সকল প্রকারের অন্যায্য সহিংসতা, শান্তির লঙ্ঘন, রক্তপাত, হত্যা ও লুণ্ঠনকে প্রত্যাখ্যান করে এবং এর কোনরূপ অনুমতি প্রদান করে না। এটিই ইসলামের মূলনীতি যে, আপনি সৎকর্মে পরস্পরকে সহায়তা করেন এবং পাপ বা নিপীড়নের জন্য কাউকে সহযোগিতা করবেন না। পবিত্র কুরআনে প্রদত্ত সুস্পষ্ট নির্দেশিকাতে এটা স্পষ্ট যে, বিশ্ব শান্তির নির্দেশ দেওয়া ইসলামের মতো ধর্মের বিরুদ্ধে সন্ত্রাসবাদের অভিযোগ মিথ্যা ছাড়া আর কিছুই নয়। প্রকৃতপক্ষে সকল প্রকার সন্ত্রাসবাদ মুছে ফেলার জন্য এবং বিশ্ব শান্তির বার্তা ছড়িয়ে দিতে ইসলামের আবির্ভাব হয়েছিল।
হিন্দু সম্পর্ক
১৯৩৪ সালে বাবরি মসজিদের কয়েকটি অংশ ভাঙচুর করা হয় এবং রামসহ হিন্দু দেবদেবীর ছবি খোদাই করে স্থাপন করা হয়। জমিয়তের তৎকালীন সভাপতি কেফায়াতুল্লাহ দেহলভি অযোধ্যা পরিদর্শন করেন এবং পরে জমিয়তের কার্যনির্বাহী কমিটির কাছে একটি প্রতিবেদন উপস্থাপন করেন। কার্যনির্বাহী কমিটি বাবরি মসজিদ মামলা অনুসরণ করে এবং ১৯৫২ সালের ফেব্রুয়ারিতে হুসাইন আহমদ মাদানির সভাপতিত্বে এবং আবুল কালাম আজাদ ও হিফজুর রহমান সিওহারভির উপস্থিতিতে সিদ্ধান্ত হয় যে বিষয়টি আইনিভাবে মোকাবেলা করা হবে। পরবর্তীতে ১৯৮৬ সালের ফেব্রুয়ারিতে ফৈজাবাদের জেলা দায়রা জজ কৃষ্ণ মোহন পান্ডে হিন্দুদের পূজা করার অনুমতি দিতে বাবরি মসজিদের গেটের তালা খুলে দেওয়ার আদেশ দেন। জমিয়তের সভাপতি আসআদ মাদানি ও আসরারুল হক কাসেমি ভারত সরকারের কাছে এই বিচারকের বিরুদ্ধে ব্যবস্থা নেয়ার জন্যে আবেদন করেন এবং একই সঙ্গে এই আদেশের বিরুদ্ধে একটি আবেদনও উত্থাপন করেন। ১৯৮৬ সালের ৩ মার্চ রাজীব গান্ধীর কাছে একটি স্মারকলিপি পেশ করা হয়; তাকে এই মামলায় ব্যক্তিগত আগ্রহ নিতে এবং বিষয়টির সমাধানে সহায়তা করতে বলা হয়। ১৯৮৬ সালের ২২ ফেব্রুয়ারি বাবরি মসজিদ মামলার পর্যালোচনার জন্য জমিয়ত একটি কমিটি গঠন করে। এতে জলিল আহমদ সিওহারভি, মুহাম্মদ মতিন এবং আইনজীবী জাফরিয়াব জিলানি ও মুহাম্মদ রাইক ছিলেন। ২০১৯ সালে ভারতের সুপ্রিম কোর্ট বাবরি মসজিদকে রাম মন্দির নির্মাণের জন্য ছেড়ে দিতে এবং মুসলমানদের ৫ একর জমি নতুন মসজিদ নির্মাণের জন্য আদেশ দিলে জমিয়ত এটিকে “স্বাধীন ভারতের ইতিহাসে সবচেয়ে অন্ধকার অধ্যায়” বলে মন্তব্য করে। আরশাদ মাদানি বলেন, যদিও মুসলিম সংগঠনগুলো বাবরি মসজিদ হারিয়েছে, জমিয়ত উলামায়ে হিন্দ অন্যান্য উপাসনালয়ের নিরাপত্তা ও সুরক্ষার জন্য লড়াই চালিয়ে যাবে।
দি ইকোনমিক টাইমসকে দেয়া এক সাক্ষাৎকারে আরশাদ মাদানি বলেন, “আমরা এই দেশের নাগরিক এবং আমাদের জায়গার উপর আমাদের অধিকার আছে। আমরা আমাদের মৃত্যুর আগ পর্যন্ত সেগুলো রক্ষা করতে থাকব। একটি মামলার ভাগ্য সব ক্ষেত্রে ভাগ্য নয়। এখনও আমাদের দেশের বিচার ব্যবস্থার প্রতি আস্থা আছে।” জমিয়তের অবস্থান ছিল, বাবরি মসজিদের জন্য কোন বিকল্প স্থান গ্রহণযোগ্য নয় এবং মুসলিম সংগঠনগুলোর কোন প্রস্তাবিত জমি বা অর্থ গ্রহণ করা উচিত নয়।
জাতীয় নাগরিক পঞ্জি
২০১৭ সালের মে মাসে জমিয়তের মাহমুদ গ্রুপ ভারতের সুপ্রিম কোর্টে উসমান মনসুরপুরীর নেতৃত্বে আসাম চুক্তির পক্ষালম্বন করে। তারা জাতীয় নাগরিক পঞ্জির সমর্থনে একটি প্রস্তাবও পাস করে। অবশ্য আরশাদ গ্রুপের সভাপতি আরশাদ মাদানি বলেন, "এনপিআর–এনআরসি প্রকল্প ভারতকে হিন্দু রাষ্ট্রে রূপান্তরিত করার কেন্দ্রীয় সরকারের সাম্প্রদায়িক এজেন্ডার অংশ।” তিনি এটাও মনে করেন যে, এটি মুসলিম ও দলিতসহ আরও কিছু সম্প্রদায়ের জন্য বড় হুমকি। ফলশ্রুতিতে, ২০১৯ সালের ডিসেম্বরে মাহমুদ গ্রুপ ভারতের সুপ্রিম কোর্টে নাগরিকত্ব (সংশোধন) আইন, ২০১৯–এর বিরুদ্ধে একটি চ্যালেঞ্জ দায়ের করে এই কারণে, আইনটি অভিবাসীদের কোন ‘বোধগম্য ভিন্নতা’ ছাড়াই শ্রেণীবদ্ধ করেছে এবং বেশ কয়েকটি ধর্মীয় ভাবে নির্যাতিত সংখ্যালঘুদের উপেক্ষা করেছে। দলটি কাশ্মীরকে ভারতের অবিচ্ছেদ্য অংশ হিসেবেও সমর্থন করেছিল।
২০২০ সালের দিল্লি দাঙ্গা সম্পর্কে অক্টোবরে আরশাদ মাদানি বলেন, “জেলা প্রশাসনকে জবাবদিহি না করে দেশে দাঙ্গা নিয়ন্ত্রণ করা সম্ভব নয়।” ২০২০ সালের অক্টোবরের উম্মিদ প্রতিবেদন অনুযায়ী, তার নেতৃত্বে জমিয়ত দিল্লি দাঙ্গায় অভিযুক্ত মুসলমানদের মামলাগুলো লড়ে এবং দিল্লি হাইকোর্ট ১৬টি জামিনের আবেদন গ্রহণ করে।
যৌতুক ও জনসংখ্যা নীতি
যৌতুকের কারণে আয়েশা নামে এক যুবতীর আত্মহত্যার ভিডিও সর্বত্র ছড়িয়ে পড়লে জমিয়তের পুনে সার্কেল ২০২১ সালের মার্চ মাসে যৌতুক প্রথার বিরুদ্ধে একটি প্রচারণা শুরু করে। জমিয়তের আলেমরা বলেন, মানুষকে বিষয়টি সম্পর্কে সচেতন করতে তারা জুমার নামাজকে একটি মঞ্চ হিসেবে ব্যবহার করবেন।
২০২১ সালের জুনে আসামের মুখ্যমন্ত্রী জনসংখ্যা নিয়ন্ত্রণ নীতির ঘোষণা দিলে জমিয়তের আসাম শাখা ৫ জুলাই একটি বিবৃতিতে জানায়, “সরকার জোর করে এটি বাস্তবায়ন করলে জমিয়ত সমর্থন করবে না।” সাধারণ সম্পাদক ফজলুল করিম কাসেমি বলেন, “সংখ্যালঘুদের উপর জন্ম নিয়ন্ত্রণ নীতি আরোপ করা যাবে না এবং জনসংখ্যা নীতি সংখ্যাগরিষ্ঠের ক্ষেত্রে প্রযোজ্য হওয়া উচিত। সংখ্যাগরিষ্ঠের জন্য জন্ম নিয়ন্ত্রণের উপর একটি আইন থাকা উচিত।”
কোভিড-১৯ টিকা
২০২১ সালের জুন মাসে জমিয়ত উলামায়ে হিন্দের গুজরাত শাখা কোভিড-১৯ টিকা সম্পর্কে সচেতনতা বাড়াতে একটি শিবিরের আয়োজন করে। ভাবনগর এবং পালনপুরের মতো অঞ্চলগুলো থেকে ৬০ জন আলেম এই শিবিরে অংশ নেয়। জমিয়তের সাথে যুক্ত স্থানীয় আলেম ইমরান ধেরিওয়ালা বলেন, “টিকা নিয়ে সরকারের প্রতি সম্প্রদায়ের গভীর অবিশ্বাস রয়েছে, কিন্তু জনগণের বিশ্বাস আল্লাহ যেকারো মৃত্যুর সময় নির্ধারণ করেন এবং কেউ টিকা না নিলেও তিনি তাকে রক্ষা করেন।” তিনি আরও বলেন, “আমরা মানুষের কাছ থেকে এই ভুল ধারণা দূর করার চেষ্টা করছি। কারণ ইসলামের শিক্ষায় একজন ব্যক্তির জীবন রক্ষার জন্য ওষুধের প্রয়োজন আছে; এইভাবে টিকাকরণ প্রয়োজন ছিল এবং আমরা এই বার্তা ছড়িয়ে দেয়ার চেষ্টা করছি।” জমিয়তের আরশাদ অংশের সভাপতি আরশাদ মাদানি বলেন, “যা মানুষের জীবন বাঁচায় তা জায়েজ। আমাদের টীকা নেওয়া উচিত এবং কোভিড-১৯ থেকে নিজেদের এবং আমাদের চারপাশের সবাইকে রক্ষা করা উচিত।”
একীভূতকরণ প্রক্রিয়া
দ্য টাইমস অব ইন্ডিয়া ২০২২ সালের ২২ জুন একটি প্রতিবেদনে উল্লেখ করেছে, জমিয়তের দুটি উপদল একটি একীভূতকরণ প্রক্রিয়া শুরু করেছে যা খুব শীঘ্রই বাস্তবায়িত হতে পারে। ২০২২ সালের ১৬ জুলাই দ্য হিন্দু প্রতিবেদন দিয়েছে, "কনিষ্ঠ মাদানীর উপদলটি জমিয়তের সভাপতি হিসেবে জোষ্ঠ্য মাদানীর অধীনে কাজ করতে সম্মত বলে জানা গেছে।" ২০২২ সালের ২৮ মে মাহমুদ মাদানীর আমন্ত্রণে আরশাদ মাদানী দেওবন্দে জমিয়তের একটি সাধারণ সভায় যোগদান করেন। তার আমন্ত্রণ গ্রহণকে পুনর্মিলনের দিকে তার প্রথম পদক্ষেপ হিসেবে দেখা হয়েছে। দেওবন্দের সভায় আরশাদ মাদানী ব্যক্ত করেন যে, "জমিয়তকে একত্রিত হতে হবে যাতে আমাদের কণ্ঠস্বর শক্তিশালী হতে পারে।"
ইদারা মাবাহিছে ফিকহিয়্যাহ
জমিয়ত উলামায়ে হিন্দ ১৯৭০ সালে ইদারা মাবাহিছে ফিকহিয়্যাহ প্রতিষ্ঠা করে এবং মুহাম্মদ মিয়া দেওবন্দি এর প্রথম পরিচালক নিযুক্ত হন। প্রতিষ্ঠানটি ২০১৯ সালের মার্চ মাসে তাদের পঞ্চদশ ফিকহি সেমিনারের আয়োজন করে। সেমিনারে গুগল অ্যাডসেন্স, পেটিএম নগদ অর্থ এবং মোবাইল ও ইন্টারনেট সম্পর্কিত অন্যান্য বিষয় ইসলামি আইনে অনুমোদিত কিনা? আলোচনা করা হয়। এতে সাঈদ আহমদ পালনপুরী এবং শাব্বির আহমাদ কাসেমিসহ মুসলিম ফকিহরা উপস্থিত ছিলেন।
জমিয়ত যুব ক্লাব
২০১৮ সালের জুলাই মাসে জমিয়ত যুব ক্লাব প্রতিষ্ঠা হয়। এর লক্ষ্য তরুণদের সাম্প্রদায়িক সংকট মোকাবেলায় বিভিন্ন আত্মরক্ষা কৌশলের প্রশিক্ষণ প্রদান করা। এটিকে “পাইলট প্রকল্প” বলা হয়। জানা যায়, জমিয়ত প্রতি বছর প্রায় ১২.৫ লাখ তরুণকে প্রশিক্ষণ দেবে বলে আশা করছে এবং ২০২৮ সাল নাগাদ একশটিরও বেশি ভারতীয় জেলার প্রায় ১২৫ লাখ যুবক জমিয়ত যুব ক্লাবে যোগ দেবে বলে আশা করা হচ্ছে। মাহমুদ মাদানি বলেন, ক্লাবটি স্কাউট ও গাইডের মত তরুণদের প্রশিক্ষণ দেবে। তাদের বিভিন্ন উপায়ে শারীরিক ও মানসিক ক্ষমতা বৃদ্ধির জন্য প্রশিক্ষণ দেওয়া হবে।
জমিয়ত জাতীয় উন্মুক্ত বিদ্যালয়
জমিয়ত জাতীয় উন্মুক্ত বিদ্যালয় ২০২১ সালের ফেব্রুয়ারি মাসে প্রতিষ্ঠিত হয়। এটি জাতীয় মুক্ত বিদ্যালয় সংস্থার অনুরূপ। শিক্ষার্থীদের প্রশিক্ষিত কর্মী এবং পরিকাঠামো সরবরাহ করে যার মাধ্যমে তারা জাতীয় মুক্ত বিদ্যালয় সংস্থার অধীনে দেওয়া কম্পিউটার, গণিত, বিজ্ঞান, ভাষা এবং অন্যান্য বিষয় অধ্যয়ন করতে পারে। বিদ্যালয়টি শিক্ষার্থীদের উচ্চমানের এবং সমসাময়িক একাডেমিক শিক্ষা প্রদানের জন্য প্রতিষ্ঠিত হয়েছিল, কারণ প্রতি বছর হাজার হাজার শিক্ষার্থী মাদ্রাসা থেকে স্নাতক হয়, কিন্তু তাদের মাঝে প্রায়শই পর্যাপ্ত সমসাময়িক ধর্মনিরপেক্ষ শিক্ষা এবং দক্ষতার অভাব থাকে।
জমিয়ত বি. টেক., এম. টেক, বিএসসি আইটি এবং অন্যান্য মেডিকেল ও প্রকৌশল কোর্সের মত পেশাদার কোর্স গ্রহণকারী শিক্ষার্থীদের বৃত্তি প্রদান করে। ২০১২ সাল থেকে তালেমি ইমদাদি ফান্ডের মাধ্যমে আর্থিকভাবে দুর্বল শিক্ষার্থীদের এই বৃত্তি প্রদান করা হয়।
লিগ্যাল সেল ইনস্টিটিউট
জমিয়ত উলামায়ে হিন্দের লিগ্যাল সেল ইনস্টিটিউটও রয়েছে, যার মাধ্যমে সন্ত্রাসবাদের অভিযোগে অভিযুক্ত মুসলমানদের আইনি লড়াই করতে সহায়তা করা হয়। ২০০৭ সালে আরশাদ মাদানি এটি প্রতিষ্ঠা করেন এবং ২০১৯ সালের মে পর্যন্ত সমগ্র ভারতে ১৯২টি মামলায় খালাস পাওয়ার ক্ষেত্রে এটি সহায়তা করেছে। মাদানি বলেন, ভারতে বিভিন্ন অভিযোগে নিরীহ লোকদের তুলে নিয়ে নিয়মিত কারাগারে রাখা হয় দেখে এবং আইনি লড়াইয়ে নির্দোষ প্রমাণের জন্য তাদের পরিবার তাদের সম্পদ ও বাড়ি বিক্রি করে এবং তাদের সঞ্চয় ব্যয় করে ইত্যাদি দেখে তিনি প্রতিষ্ঠানটি শুরু করেন। ২০১৯ সালের মে মাসে দি নিউ ইন্ডিয়ান এক্সপ্রেসের একটি প্রতিবেদন অনুসারে, “প্রথম তিনটি মামলা যা লিগ্যাল সেল গ্রহণ করে, সেগুলো হল: ২০০৬ মুম্বাই উপনগরীয় রেলে বোমা হামলা, ২০০৬ সালের মালেগাঁও বিস্ফোরণ এবং ২০০৭ সালে ঔরঙ্গাবাদ অস্ত্র বহন মামলা।” ২০০৮ সালের মুম্বই জঙ্গি হামলায় অভিযুক্ত ফাহিম আনসারী ও সাবাউদ্দিনের আইনজীবী ছিলেন শহীদ আজমী। আজমি ২০১০ সালের ১১ ফেব্রুয়ারি আততায়ীর গুলিতে নিহত হন। ইনস্টিটিউট অভিযুক্ত উভয়কে ট্রায়াল কোর্টে এবং তারপর হাইকোর্টে সহায়তা করে। হাইকোর্ট তাদের বেকসুর খালাস বহাল রাখে এবং দুজনই ষড়যন্ত্রের অভিযোগ থেকে মুক্তি পান। আরেক মামলায় ইনস্টিটিউট ২০০৬ সালে মালেগাঁও বিস্ফোরণের অভিযোগে অভিযুক্ত ৯ জন মুসলিম যুবককের পক্ষালম্বন করে এবং ২০১৬ সালে তারা সবাই খালাস পায়।
অন্যান্য যে সকল মামলায় ইনস্টিটিউট আসামিদের আত্মপক্ষ সমর্থনে আইনি সহায়তা প্রদান করেছে তার মধ্যে রয়েছে: মুলুন্দ বিস্ফোরণ মামলা, গেটওয়ে অব ইন্ডিয়া বিস্ফোরণ মামলা এবং ১৩/৭ মুম্বই ত্রি বিস্ফোরণ। ইনস্টিটিউটের সমর্থন কেবল মুসলমানদের মধ্যেই সীমাবদ্ধ নয়, তারা ২০১২ সালে একজন হিন্দু ব্যক্তিকে সাহায্য করে, যাকে মৃত্যুদণ্ড দেওয়া হলেও পরে তাকে খালাস দেওয়া হয়। ১১ জন মুসলিম ২৫ বছর কারাগারে কাটানোর পর ২০১৯ সালের মার্চ মাসে ইনস্টিটিউটের সহায়তায় বিশেষ টিএডিএ আদালতে বেকসুর খালাস পায়। ২০২১ সালের জুন মাসে নয় বছর কারাগারে কাটানোর পর ইউএপিএ অভিযোগ থেকে দুজনকে মুক্ত করা হয় এবং দীর্ঘ আইনি লড়াইয়ে সহায়তা করার জন্য তাদের লিগ্যাল সেলের গুলজার আজমিকে ধন্যবাদ জানাতে দেখা যায়।